kalixlouiis/myanmar-wikipedia-corpus huggingface dataset:
သမိုင်းကြောင်း သက္ကရာဇ် ၁၉၁ ခုနှစ်တွင် မောင်နွဲ့ဆိုသည့် ပုဂ္ဂိုလ်တစ်ဦးက တောင်ကုန်းတစ်ခုပေါ်တွင် စတင်တည်ထောင်သောကြောင့် လယ်ဝေးမြို့ကို ရှေးကနဦး ကအစ "ငနွဲ့ကုန်းမြို့၊ ငနွယ်ကုန်းမြို့" ဟုခေါ်သည်။
ထိုနောက် တစ်ဖန် ဝါးနွယ်ကုန်းဟု တွင်ပြန်သည်။
ဝါးနွယ်ကုန်းမြို့ဟောင်း တည်နေရာသည် ယခုလယ်ဝေးမြို့၏ အနောက်တောင်ဘက်တွင် ရှိသော မြို့ကုန်းနေရာပင် ဖြစ်သည်။
မြို့ဟောင်း၏ အကျယ်အဝန်းမှာ အရှေ့အနောက် တာ (၁၀၀)၊ ပေပေါင်း ၁၀၅၀ ရှည်ပြီး တောင်မြောက်မှာ တာ(၈၀) ပေပေါင်း ၈၄၀-ပေ ရှည်လျားသည်။
မြို့ရိုးတံတိုင်းမှာ ၁၅'ခန့် မြင့်ပြီး မြို့ရိုးအပြင် ပတ်လည်တွင် ရေကျုံးတစ်ခု တူးဖော်ထားခဲ့သည်ဟု ရှေးဟောင်း ရာဇဝင် မှတ်တမ်းတို့တွင် ဖော်ပြထားသည်ကို တွေ့ရသည်။
မြို့တည်ဆောက်ရာတွင် တာဝန်ယူတည်ဆောက်ခဲ့သူ ငနွယ်အား အစွဲပြု၍ ငနွယ်ကုန်းဟု ခေါ်တွင်ခဲ့ရာမှ ဝါးနွယ်များလည်း ပေါက်ရာအရပ်ဖြစ်သဖြင့် တစ်တစ ရွေ့လျော၍ ဝါးနွယ်ကုန်းဟုလည်း တွင်ခဲ့ကြောင်း အဆိုရှိပေသည်။
မြန်မာသက္ကရာဇ် ၁၉၁-ခုနှစ်တွင် မင်းနဂါးသည် ဝါးနွယ်ကုန်းမြို့စားအဖြစ် အုပ်ချုပ်ခဲ့သည်။
မင်းနဂါးသည် သက္ကရာဇ် ၂၀၂-ခုနှစ်တွင် တောင်တွင်းကြီးဘုရင်အဖြစ် စိုးစံရသည့်အခါ ဝါးနွယ်ကုန်းမြို့ကို အမတ် ဦးရွှေလူအား မြို့စားအဖြစ်ခန့်ထားခဲ့သည်။
ဤကဲ့သို့ ဝါးနွယ်ကုန်းမြို့ကို မင်းအဆက်ဆက် မြို့စားများဖြင့် အုပ်ချုပ်ခဲ့သည်။
လွင်မောင်၊ မှတ်တမ်းသမိုင်း မန်းဇေယျာတိုင်း၊ ၁၉၇၃-ခု၊ ဇွန်လ သက္ကရာဇ် ၁၇၈၈ ခုနှစ်မှ ယနေ့အထိ လယ်ဝေးမြို့ဟု အမည်တွင်သည်။
အမည်ဝေါဟာရဆိုသည်မှာ ခေတ်အပြောင်းအလဲအလျောက် အမျိုးမျိုးပြောင်းလဲလေ့ရှိသည်။
သက္ကရာဇ် ၈၉၂ ခုနှစ်တွင် ကေတုမတီ တောင်ငူရွှေနန်းကို သိမ်းမြန်းစိုးစံတော်မူသော တစ်ပင်ရွှေထီး (တောင်ငူဘုရင် မင်းကြီးညို၏သား) ၏ မယ်တော်သည် ဤ ငနွယ်ကုန်းမြို့သူကြီး၏သမီး (ခင်ဦး) ပင်ဖြစ်သည်။
ဆင်အုံကန်ခေါ် ပြည်လုံးချမ်းသာ ကန်တော်ကြီးကို ပြန်လည်တူးဖော်သည့် အချိန်မှစ၍ လယ်ဝေးမြို့နယ်တွင် လယ်ယာစိုက်ပျိုးခြင်းများ တိုးတက်ဖွံ့ဖြိုးလာသည့်အလျောက် လယ်ဝေးမြို့တွင် ဆန်စက်များ၊ သစ်စက်များ၊ ဆီစက်များ ရှိသည်။
သစ်တောကြိုးဝိုင်းများနှင့်လည်း နီးကပ်စွာ တည်ရှိသဖြင့် သစ်လုပ်ငန်းထွန်းကားရာ မြို့တစ်မြို့လည်းဖြစ်သည်။
၂၀၁၄ ခုနှစ် သန်းခေါင်စာရင်းအရ လယ်ဝေးမြို့နယ်ရှိ လူဦးရေမှာ ၂၈၄,၃၉၃ ယောက် ဖြစ်သည်။
အုပ်ချုပ်ရေးနယ်မြေ လယ်ဝေးမြို့နယ်ကို မြို့ပေါ်ရပ်ကွက် ၇ ရပ်ကွက်ဖြင့် ဖွဲ့စည်းထားသည်။
အထင်ကရနေရာများ ဖောင်တော်ချက်မဘုရား ရန်အောင်မြင်ရွှေလက်လှစေတီ ဖောင်တော်ဦးဘုရား (လယ်ဝေး) စမတောင် ယက္ကန်းစင်တောင် နေပြည်တော်အပြည်ပြည်ဆိုင်ရာလေဆိပ် လယ်ဝေးမြို့မှ ထင်ရှားသောသူများ မောင်ဆန္ဒ (လယ်ဝေး) မောင်စိမ်းနောင် (လယ်ဝေး) ဟိန်းထက် (လယ်ဝေး) သရုပ်ဆောင် ဇေရဲထက် ဓာတ်ပုံများ ကိုးကား Category:မြန်မာနိုင်ငံရှိ မြို့များ Category:နေပြည်တော်။
လဲချားမြို့နယ်သည် ရှမ်းပြည်နယ်တောင်ပိုင်း လွိုင်လင်ခရိုင်တွင် ပါဝင်သောမြို့နယ်များအနက် တစ်ခုဖြစ်၍ ၁၅၅၉ စတုရန်းမိုင်ခန့် ကျယ်ဝန်းသည်။
ပင်လယ်ရေမျက်နှာပြင်အမြင့် ၃၁၈၆ ပေ (၉၇၁ မီတာ) တွင် တည်ရှိသည်။
လဲချားမြို့နယ်၏ နယ်နိမိတ်မှာ မြောက်ဘက်တွင် မိုင်းကိုင်မြို့နယ်နှင့် မိုင်းနောင်မြို့၊ အရှေ့ဘက်တွင် ကျိုင်းခမ်းနယ်နှင့် မိုးနဲမြို့နယ်၊ တောင်ဘက်တွင် မိုးနဲမြို့နယ်၊ မိုင်းဆတ်မြို့နယ်နှင့် မိုင်းပွန်နယ်၊ အနောက်ဘက်တွင် ဟိုပုံးမြို့နယ်နှင့် ရပ်စောက်မြို့တို့ အသီးသီးရှိကြသည်။
လဲချားမြို့နယ်တွင် ကျေးရွာပေါင်း ၆၅၁ ရွာရှိ၍လူနေအိမ်ခြေပေါင်း ၆၇၆၄ အိမ်ရှိပြီးလျှင် ၁၉၃၈ ခုနှစ် သန်းခေါင်စာရင်းအရ လူဦးရေ ၃၆၃၁၉ ယောက်ရှိသည်။
လဲချားမြို့သည် လဲချားမြို့နယ်၏ မြို့ပိုင်စိုက်ရာမြို့ဖြစ်၍ လွိုင်လင်- သီပေါသွား လမ်းပေါ်တွင် တည်ရှိသည်။
လွိုင်လင်မှ မြောက်ဘက်သို့ ၃၈ မိုင်ဝေးကွာသည်။
စော်ဘွားများ အုပ်ချုပ်ရေးအာဏာစွန့်လွှတ်ပြီးနောက် ရှမ်းပြည်တွင် ပြည်မကဲ့သို့ အုပ်ချုပ်ရေးစနစ်ကို တီထွင်လိုက်သည့်အခါ တိုင်း၊ ခရိုင်၊ ခိုရိုင်ခွဲ၊ မြို့နယ်ဟူ၍ သတ်မှတ်ကာ တိုင်းမင်းကြီး၊ ခရိုင်ဝန်၊ နယ်ပိုင်၊ မြို့ပိုင် စသည်ဖြင့် အုပ်ချုပ် သွားလေသည်။
လဲချားမြို့နယ်သည် ယခုအခါ လွိုင်လင်ခရိုင်၊ လွိုင်လင်ခရိုင်ခွဲ တွင်ပါဝင်သောမြို့နယ်တစ်ခုဖြစ်လာ၍ ၁၉၇ဝ ပြည့်နှစ်တွင် လူဦးရေ ၄၄ဝဝဝ ရှိသည်။
လဲချားမြို့နယ်၏ ကိုးပုံ ခုနစ်ပုံခန့်သည် မြေပြန့်များဖြစ်၍ စပါးများ စိုက်ပျိုးကြသည်။
မြို့နယ်၏ အနောက်တောင်ဘက် တောင်တန်းများရှိရာဒေသတွင် တောင်သူများနေထိုင်၍ တောင်ယာလုပ်ကိုင်စားသောက်ကြသည်။
စပါးကို အများအပြားစိုက်ကြသည်။
စပါးအပြင် တောင်သူရွာများတွင် ကြံ၊ လိမ္မော်နှင့် သနပ်ဖက်များကိုလည်း စိုက်ပျိုးကြသည်။
နယ်မှထွက်သော သနပ်ဖက်နှင့် လိမ္မော်သီးများကို ပြည်မသို့ တင်ပို့ရောင်းချ၍ ပြည်မမှ ဆား၊ ငပိ၊ ကွမ်းသီး၊ ချည်ထည်များနှင့် အဝတ်အထည်များ ဝယ်ယူလာကြသည်။
လဲချားမြို့နယ်သည် ထိုနယ်မှ ထွက်သော သံနှင့် ယွန်းထည်ပစ္စည်းများကြောင့် ထင်ရှား၏။
သံရိုင်းများကို အနောက်ဘက် တောင်တန်းများ၌တူးဖော်ရရှိ၍ ထိုနေရာမှာပင် သံရေကျိုးခြင်းကိစ္စကို ပြုလုပ်ပြီးလျှင် သံထည်ပစ္စည်းများ လုပ်ကိုင်ကြသည်။
ထိုသံထည်ပစ္စည်းများကို ရှမ်းပြည်တောင်ပိုင်းတစ်လျှောက် ရောင်းချကြသည်။
ကွမ်းအစ်၊ ရေခွက် စသောယွန်းထည် ပစ္စည်းများကိုလည်း ရောင်းချကြသည်။
မြန်မာ့စွယ်စုံကျမ်း၊ အတွဲ(၁၂) ကိုးကား Category:လွိုင်လင်ခရိုင် Category:မြန်မာနိုင်ငံရှိ မြို့များ Category:ရှမ်းပြည်နယ်ရှိ မြို့နယ်များ။
လဲပင်သည် လက်ပံပင်ကဲ့သို့ ဗုံဗာကစီအီးမျိုးရင်း(Bombacaceae; APG IV တွင် Malvaceae ပါဝင်သည်)တွင်ပါဝင်၍ ယင်း၏ ရုက္ခဗေဒအမည်မှာ ဆိုင်ဗာပင်တန်ဒရာ(Ceiba pentandra)ဖြစ်သည်။
လဲပင်ကို သဘောလက်ပံ သို့မဟုတ် မှို့ပင်ဟုလည်းခေါ်သည်။
လဲပင်၏ မူလပေါက် ရောက်ရာဒေသမှာ အနောက်အိန္ဒိယကျွန်းစုများနှင့် အမေရိကတိုက်အပူပိုင်း ဒေသများဖြစ်သည်။
ထိုဒေသများမှ အခြားတိုင်းပြည်များကို တစ်ဆင့်ယူ ဆောင်စိုက်ပျိုးကြရာ ယခုအခါ ဂျားဗားကျွန်းတွင် အများဆုံးစိုက်ပျိုးကြ သည်။
ဖိလိပိုင်ကျွန်း၊ မလ္လယု ကျွန်းဆွယ်နှင့် သီဟိုဠ်ကျွန်း တို့တွင်လည်း စိုက်ပျိုးကြသည်။
သို့သော် ဂျားဗားကျွန်းလေက် အမြောက်အမြား မစိုက် ပျိုးကြချေ။
ပေ ၃ဝ မှ ၄ဝ အထိမြင့်၍ ပင်စည်လုံးပတ်မှာ နှစ်ပေမှ သုံး ပေအထိရှိသည်။
ထိုအပင်ကို အောက်မြန်မာနိုင်ငံ၌လည်း စိုက်ပျိုးလေ့ ရှိသည်။
လဲပင်၏ အစေ့များရှိသော သီးတောင့်ထဲ၌ အလွန်အသုံးဝင်သည့် လဲများပါရှိသည်။
သီးတောင့်များရင့်သောအခါ ဆွတ်ခူး၍ အစေ့များနှင့် တကွ လဲများကို ထုတ်ယူပြီးလျှင် နေတွင်အခြောက်လှန်းထားရသည်။
ထို့ နောက် တောင်းများတွင်ထည့်၍ အစေ့နှင့်လဲ ကွဲသွားအောင် တုတ်ကန့် လန့်ဖြင့် မွှေပေးရသည်။
မွှေဖန်များသောအခါ လေးသောအစေ့များသည် တောင်းအောက်သို့ ကျဆင်းသွားပြီးလျှင် လဲများအပေါ်တွင် ရှိနေတော့၏။
ရရှိသောလဲများကို အထုပ်ကြီးများပြုလုပ်၍ လဲအများဆုံးအသုံးပြုရာ အမေရိ ကန်ပြည်ထောင်စုသို့ တင်ပို့ကြသည်။
ကမ္ဘာပေါ်တွင် လဲအများဆုံးထွက် သော ဒေသများမှာ ဂျားဗားကျွန်းနှင့် အမေရိကန်ပြည်ထောင်စုတို့ဖြစ်သည်။
လဲနှင့် ဝါဂွမ်းကွာခြားသော အချက်တစ်ချက်မှာ လဲသည်ပိုးကဲ့သို့ နူးညံ့ သောကြောင့် ဝါကဲ့သို့ အထည်များရက်လုပ်ရန်အတွက် ချည်မျှင်ငင်၍ မရပေ။
လဲသည် အလွန်ရုန်းကန်တတ်သော သတ္တိရှိခြင်း၊ ရေတွင် မမြုပ် နိုင်သည့် ဖော့ဂုဏ်ရှိခြင်းနှင့် ရေအလွယ်တကူ မစိုစွတ်နိုင်ခြင်းတို့ကြောင့် အထည်များရက်လုပ်ရန် အသုံးမဝင်သော်လည်း မွေ့ရာ၊ ခေါင်းအုံးများ ချုပ် လုပ်ရာ၌လည်းကောင်း၊ သင်္ဘောများတွင် အသုံးပြုသည့် အသက်ကယ်ခါး ပတ်၊ အသက်ကယ်အင်္ကျီများ ပြုလုပ်ရာ၌လည်းကောင်း အသုံးပြုကြသည်။
လေသူရဲများ၏အင်္ကျီတွင် အအေးလုံစေရန်လည်း လဲကိုထည့်၍ အသုံးပြုကြ သည်။
လဲဖြင့်ပြုလုပ်သော ပစ္စည်းများတွင် ပိုးမွှားများ ခိုအောင်းပေါက်ပွား နိုင်ခြင်း မရှိသည့်အပြင် လဲဖြင့်ပြုလုပ်သည့် ကလေးကစားစရာ အရုပ်များ ကို မည်မျှပင် ညှစ်ပစ်လိုက်စေကာမူ ပုံပျက်မသွားဘဲ နဂိုအတိုင်း ပြန်ရှိနေ စေလေသည်။
လဲစေ့မှရသောဆီကို ဆပ်ပြာချက်ရာ၌လည်းကောင်း၊ အစား အသောက် ချက်ပြုတ်ရာ၌လည်းကောင်း အသုံးပြုကြသည်။
လဲပင်မှရသည့်အစေးသည် ဆေးဖက်ဝင်၏။
သစ်သားသည် ဖြူယောင်ယောင်ရှိ၍ အလွန်ပေါ့ပြီးလျှင် ပျော့သဖြင့် မခိုင်ခံ့ချေ။
လောင်းလှေ များ၊ မီးခြစ်များ ပြုလုပ်ရာ၌ အသုံးကျသည်။
မြန်မာ့စွယ်စုံကျမ်း၊ အတွဲ(၁၂) ကိုးကား ကဏ္ဍ:အာဖရိကတိုက်၏ သစ်ပင်များ ကဏ္ဍ:အမျှင်ပါသော အပင်များ။
လဲလူပင်သည် ဩလာကေစီအီးမျိုးရင်းတွင်ပါဝင်၍ ယင်း ကို ရုက္ခဗေဒအမည်အားဖြင့် ဩလက်စကင်းဒင် ဟုခေါ်သည်။
လဲလူပင် သည် ချုံနွယ်ပင် မျိုးကြီးဖြစ်၍ မြန်မာနိုင်ငံအရပ်ရပ် ရွက်ပြတ်တော်များ၌ အနှံ့အပြား တွေ့ရသည်။
လဲလူပင်မှ အခေါက်ကို အဖျားရောဂါအတွက် အသုံးပြုကြ၍ အရွက်ကို ဟင်းချို၊ ဟင်းခါး ချက်ကာ စားသောက်ကြသည်။
လဲလူပင်ကို လဲလောပင်၊ တောင်လဲလူပင် ဟုလည်းခေါ်ကြသည်။
လော့ဂရစ်သမ်ဆိုသည်မှာ စကော့လူမျိုး သင်္ချာ ဆရာကြီး ဂျွန်နေပါးဆိုသူ တီထွင်ခဲ့သည့် သင်္ချာ တွက်နည်းတစ်မျိုးဖြစ် သည်။
ဤတွက်နည်းကို ဗစ်အမည်ရှိသော ပုဂ္ဂိုလ်ကြီးက တစ်ဖန် တိုးတက် ကောင်းမွန်လာအောင် ပြုပြင်ပေးခဲ့လေသည်။
အမြောက်၊ အစား ထပ်ကိန်း ပါဝင်သော ပုစ္ဆာများကို တွက်ချက်ရာတွင် အလွန်တတ်ကျွမ်းသူများပင် ကိန်းများ၊ ဂဏန်းများ ကြီးလွန်းရှည်လွန်းလျှင် ရိုးရိုးနည်းဖြင့် တွက်ချက်ယူ သောအခါ မှားသော်လည်း မှားတတ်သည်။
အချိန်သော်လည်း အလွန်ကြာ တတ်သည်။
နေပါးသည် အမြောက်နှင့် အစားတို့ကို အချိန်အနည်းငယ် အတွင်းတွင် မှန်ကန်စွာ တွက်ချက်နိုင်ရန်အလို့ငှါ လော့ဂရစ်သမ်ကို စီမံ ထုတ်ဝေခဲ့လေသည်။
ဤနည်းဖြင့်တွက်သော် ခက်၍ရှည်လျားသော ပုစ္ဆာ များသည် အလွန်လွယ်ကူလာသည်။
အမြေ|ာက်ပုစ္ဆာများကို လော့ဂရစ်သမ် ဖြင့် ပေါင်း၍လည်းကောင်း၊ အစားပုစ္ဆာများကို နုတ်၍လည်းကောင်း တွက် ယူကြရသည်။
လော့ဂရစ်သမ်သည် သင်္ချာပညာတွင် အလွန်အသုံးဝင်သဖြင့် နေပါး၏ တီထွင်မှုများသည် နျူတန်ထုတ်ဝေခဲ့သော ပရင်စီပီးယားခေါ် စာ အုပ်ကဲ့သို့ အရေးပါအရာရောက်သည်ဟု လူအများက ယူဆကြသည်။
လော့ဂရစ်သမ်၏ သဘောနှင့်တွက်နည်း လောဂရစ်သမ်ကို ကောင်းစွာနားလည်လိုလျှင် ဦးစွာ နှစ်ထပ် ကိန်းရင်းရှာနည်းနှင့် အထပ်ညွှန်းဂဏန်းများနှင့်သက်ဆိုင်သော ဥပဒေများ ကို ကောင်းစွာ သိရှိပြီးသားဖြစ်စေရမည်။
၁ဝ(၁) ၁ဝ ၁ဝ Ó ၁ဝ။
(၂) ၁ဝ ၁ဝ Ó ၁ဝ ၁ဝ Ó ၁ဝ၊ ထို့ကြောင့် (၁) နှင့် (၂) မှသိရှိရ သည်မှာ ၁ဝ Ó ၁ဝ ပေတည်း။
အက္ခရာသင်္ချာတွင် ဆ ၄ ကို ဆ၂ နှင့် မြှောက်သောအခါ၌ ရှိသည့်အထပ်ညွှန်းဂဏန်းများကို ပေါင်းယူခြင်းဖြင့် ဆ၆ ဖြစ်လာကြောင်း ကျွန်ုပ်တို့သိကြသည်။
ထို့အတူ ဆ၄ ကို ဆ၂ နှင့် စားသောအခါ အထပ်ညွှန်း ဂဏန်းများကို နှုတ်ခြင်းဖြင့် ဆ၂ ကိုရရှိသည်။
လူအများသုံးသော လော့ဂရစ်သမ်တွင် ရိုးရိုးကိန်းများနှင့် ရိုးရိုးဂဏန်းများ ကို ၁ဝ ၏ အထပ်ညွှန်းဂဏန်းဖြင့် ဖော်ပြလေ့ရှိသည်။
ဥဒါဟရုဏ်အားဖြင့် မိမိကိုယ်တိုင်တွက်ကြည့်လျှင် ၃. ၁၆၂ .... သည် ၁ဝ ၏ နှစ်ထပ်ကန်းရင်းဖြစ်သည်ကို တွေ့ပေမည်။
ထို့ကြောင့် ၃. ၁၆၂ Ó ၁ဝ Ó ၁ဝ Ó ၁ဝ ဖြစ်သည်။
ထို့ကြောင့် ၁ဝ ၏ လော့ဂ ရစ်သမ်သည် ဝ. ၅ ဖြစ်သည်ဟုဆိုရသည်။
ထို့အတူ ၂၄ သည် ၁ဝ. ပင်ဖြစ်၍ ၂၄ ၏ လော့ဂရစ်သမ်မှာ ၁. ၃၈၁၂ ဖြစ်သည်။
ထို့အတူ ၄၉ သည် ၁ဝ နှင့်ညီ၍ ၄၉ ၏ လော့ဂရစ်သမ်သည် ၁. ၆၉ဝ၂ ဖြစ် သည်။
ထို့ကြောင့် လော့ဂရမ်သမ်ဆိုသည်မှာ အထပ်ညွှန်းဂဏန်းပင်ဖြစ် သည်။
ဤဂဏန်းနှစ်လုံးကို မြေ|ာက်သောအခါ အောက်တွင်ဖော်ပြထားသည့် အတိုင်း စီစဉ်တွက်ချက်ရသည်။
၂၄ ၄၉ Ó ၁ဝ ၁ဝ Ó ၁ဝ Ó ၁၁ရ၆ ဤနေရာတွင် အထပ်ညွှန်းဂဏန်းနှစ်ခုကို ပေါင်းသည်ကိုသတိပြု ပါ။
ဤနည်းအားဖြင့် အမြှောက်ပုစ္ဆာသည် တွက်ချက်ရာတွင် အပေါင်းပုစ္ဆာ ဖြစ်လာသဖြင့် လွယ်ကူလာပေသည်။
ဤအတွက်မျိုးကို တွက်ချက်ရာတွင် လော့ဂရစ်သမ်ဇယားများ ကို အသုံးပြုကြရာသည်။
လော့ဂရစ်သမ်ဇယား များကို အသုံးပြုတတ်ဖို့ရန် အောက်ပါအချက်အလက်များကိုသိဖို့လိုသည်။
၁ဝ ဟူသော ရိုးရိုးကိန်းကို ထပ်ကိန်းအဖြစ်ဖော်ပြသော် ၁ဝ Ó ၁ဝ ဖြစ် သည်။
ထို့ကြောင့် ၁ဝ ၏လော့ဂရစ်သမ်သည် ၁ ဖြစ်သည်။
၁ဝ ၁ဝ Ó ၁ဝ Ó ၁ဝ။
အကျဉ်းအားဖြင့် ၁ဝ ၁ဝ Ó ၁ဝ။
ဤညီမျှခြင်း လက္ခဏာ၏ နှစ်ဖက်ရှိကိန်းတို့ကို ၁ဝ နှင့်စားလျှင် ၁ဝ Ó Ó ၁။
ထို နည်းတူက Ó ၁ ဖြစ်သည်။
ထို့ကြောင့် ၁ ၏ လော့ဂရစ်သမ်သည် ဝ ဖြစ်သည်။
၁ဝ နှင့် ၁ ကြားရှိသော ခုဂဏန်းရိုးရိုးနှင့် ခုဂဏန်းပါ ဒဿမ ဂဏန်း ရိုးရိုးတို့၏ လော့ဂရစ်သမ်မှာ ၁ နှင့် ဝ ကြားတွင် ရှိရမည်။
ဥဒါဟရုဏ်အားဖြင့် ကိန်းတစ်ခုတွင် ပထမဂဏန်းသည် ခု ဂဏန်းတစ်ခုဖြစ်သော် ထိုဂဏန်း၏ လော့ဂရမ်သမ်သည် ၁ ထက်ငယ်သော ဒသမပိုင်းဖြစ်သည်။
ပြယုဂ်အားဖြင့် ၅. ၆၂၃ ဟူသော ကိန်းရိုးရိုးကို ဇယားတွင် လော့ဂရစ်သမ်ရှာယူသောအခါ . ၇၅ ကို တွေ့ရှိရသည်။
ဤ အကြောင်းအရာကို အကျဉ်းအားဖြင့် ဤသို့ရေးသည်။
လော့ ၅. ၆၂၃ Ó . ၇၅။
(လော့ဂရစ်သမ်ကိုအတိုအားဖြင့် လော့ ဟုရေးရဖတ်ရ၏။
) ဇယား၌ ခုဂဏန်းများ၏ လော့ဂရစ်သမ်များသာရှိကြသည်။
ထို့ကြောင့် လော့ ၅၆. ၂၃ သည် လော့( ၅. ၆၂၃ ၁ဝ ) ဖြစ်သည်ဟု ပြုပြင်ရေးသားရသည်။
လော့ ၅. ၆၂၃ ၁ဝ Ó လော့ ၅. ၆၂၃ × လော့ ၁ဝ Ó. ၇၅ × ၁။
ထိုနည်းတူ လော့ ၅၆၂. ၃ Ó လော့ ၅. ၆၂၃ ၁ဝ၂ Ó လော့ ၅ - ၆၂၃ × (၂ လော့ ၁ဝ) Ó . ၇၅ × ( ၂ ၁ ) ထို့အတူ လော့ . ၅၆၂၃ Ó လော့ (၅. ၆၂၃ ၁ဝ) Ó လော့ ၅. ၆၂၃ - ၁ Ó . ၇၅ - ၁။
လော့ . ဝ၅၆၂၃ Ó လော့ ၅. ၆၂၃ ၁ဝ၂ Ó လော့ ၅. ၆၂၃ - (၂ လော့ ၁ဝ)။
Ó . ၇၅ - (၂ ၁ )။
မှတ်ရန် ၁ဝဝ Ó ( ၁ဝ၁)၂ Ó ၁ဝ၁Ö၂။
ထိုကြောင့် ၁ဝဝ ၏လော့သည် ( ၂Ö၁ ) ဖြစ်သည်။
၁ဝဝ Ó ၁ဝ၂။
ထိုကြောင့် ၂ သည် ၁ဝဝ ၏ လော့ဖြစ်သည် ဟုလည်းဆိုနိုင်သည်။
လော့ဂရစ်သမ်များတွင် ဒသမပိုင်းနှင့် ကိန်းပြည့်ပိုင်းဟူ၍ နှစ် ပိုင်းပါရှိတတ်သည်။
ကိန်းပြည့်များတွင် တစ်ခါတစ်ရံ အပေါင်းလက္ခဏာ ရှိတတ်၍ တစ်ခါတစ်ရံ၌မူကား အနုတ်လက္ခဏာရှိတတ်သည်။
လော့ .၅၆၂၃ သည် .၇၅ - ၁ နှင့် ညီကြောင်းကိုတွေ့ခဲ့ရ၏။
သို့သော် ကျွန်ုပ် တို့သည် လော့ .၅၆၂၃ကို ( .၇၅ - ၁ ) ဟူ၍မရေးဘဲ ၁ .၇၅ ဟူ၍ ၁ အပေါ်တွင် တုံးတင်ပြီးရေးလေ့ရှိသည်။
အကြောင်းမူကား အင်အီလော့ ဇယားတွင် ဒသမပိုင်းမှသာ ခုဂဏန်းပါ ဒသမဂဏန်းရိုးရိုး ပြန်ဖြစ်သော ကြောင့်တည်း။
လော့ဂရစ်သမ်တွင်ဒသမပိုင်းကို မန်တစ္စဟုခေါ်၍ ကိန်းပြည့်ပိုင်း ကို ကာရက်တာရစ်စတစ်ဟုခေါ်သည်။
မန်တစ္စမှာ မူလ ဒဿမဂဏန်းတွင် ပါရှိသော ဒဿမအမှတ်နှင့် မည်သို့မျှမသက်ဆိုင်သော်လည်း ကာရက်တာ ရစ်စတစ်သည် ထိုဒသမ၏ တည်နေရာပေါ်တွင်အမှီပြုနေပေသည်။
ပြယုဂ် အားဖြင့် အထက်တွင်ဖော်ပြခဲ့သော ပုစ္ဆာ (၂၄Ö၄၉) ကို ကျွန်ုပ်တို့သည် ဇယားများဖြင့်တွက်ချက်ယူကြပါအံ့။
၂၄ သည် ၁ဝ နှင့် ၁ဝဝ ကြားတွင် ရှိသော ဂဏန်းဖြစ်၍ ကာရက်တာရစ်စတစ် ၁ ကိုရသည်။
အကြောင်းမူ ကား ၂၄ Ó ၂. ၄ Ö ၁ဝ ဖြစ်၍၊ လော့ ၂၄ Ó လော့ (၂. ၄Ö၁ဝ) Ó လော့ ၂. ၄ × လော့ ၁ဝ Ó . ၃၈ဝ၂ × ၁ Ó ၁. ၃၈ဝ၂ ဖြစ်သော ကြောင့်တည်း။
ထို့အတွက် ၂၄ ၏ လော့ဂရစ်သမ် Ó ၁. ၃၈ဝ၂။
ထိုနည်းအတူ ၄၉ ၏ လော့ဂရစ်သမ် Ó ၁. ၆၉ဝ၂။
ထိုကြောင့် လော့ ( ၂၄ Ö ၄၉ ) Ó ၁. ၃၈ဝ၉၂ × ၁. ၆၉ဝ၂ Ó ၃. ဝရဝ၄။
၃. ဝ၇ဝ၄ ၏ တန်ဖိုးကို အင်တီလော့ဂရစ်သမ် ဇယားတွင် ရှာ သောအခါ ၁၁၇၆ ဟူသောကိန်းကိုရရှိသည်။
ရရှိပုံကား အောက်ပါအတိုင်း ဖြစ်သည်။
စင်စစ်သော်ကား ၃. ဝ၇ဝ၄ သည် ၁ဝ ထပ်ကန်း၏ အထပ် ညွန်း ဂဏန်းမျှသာဖြစ်သည်။
ထို့ကြောင့် ထပ်ကန်းတစ်ခုလုံးကို ရေးသော် ၁ဝ၃. ဝရဝ၄ ဟုရေးရပေမည်။
၁ဝ၃. ဝရဝ၄ Ó ၁ဝ၃Ö ၁ဝဝ.ဝရဝ၄ ထပ်ကိန်းတန်ဖိုးတူ ကိန်းရိုးရိုး ၁ဝ၃ Ó ၁ဝဝဝဝ ၁ဝဝ. ဝရဝ၄ Ó ၁. ၁၇၆ ထို့ကြောင့် ၁ဝ၃Ö၁ဝဝ.ဝရဝ၄ Ó ၁ဝဝဝ Ö ၁. ၁၇၆ Ó၁၁၇၆။
ထို့ကြောင့် ၂၄ Ö ၄၉ Ó ၁၁၇၆။
Ôလော့ဂရစ်သမ်ဇယားတွင် ခု ဂဏန်း တစ်ခုသာပါဝင်သော ဒသမဂဏန်းများကိုသာ ပေးထားသည်။
ထို့ကြောင့် ၄၉ ဟူသော ကိန်းမျိုး၏ လော့ကို ဇယားတွင် မရှာနိုင်ချေ။
ယင်းကို ( ၄. ၉Ö၁ဝ ) ဟု ခွဲခြမ်း၍ ၄. ၉ ၏ လော့ကိုသာရှာနိုင်သည်။
Õ ထပ်ကိန်းများနှင့် ကိန်းရင်းများကို ဇယားဖြင့် ရှာယူခြင်း ထပ်ကိန်းများနှင့် ကိန်းရင်းများကို တွက်နည်းရိုးရိုးဖြင့်ရှာယူ လျှင် အချိန်အလွန်ကုန်သည်။
သို့သော် လော့ဂရစ်သမ်နည်းဖြင့် အချိန်မ ကုန်ဘဲ အလွယ်တကူပင် တွက်ချက်ရရှိနိုင်သည်။
ဥဒါဟရုဏ်အားဖြင့် ၁၉၃ ၏တန်ဖိုးကိုရှာလိုသော် လော့ဂရစ်သမ်နည်းဖြင့် အောက်ပါအတိုင်းတွက်ပါ။
လော့ ၁၉(ဝါ ၁၉ ၏ လော့ဂရစ်သမ်) Ó ၁. ၂၇၈၈။
၁. ၂၇၈၈ ဟူသော လော့ဂရစ်သမ်ကို ၃နှင့်မြေ|ာက်လဒ်သည် ပေးထားသော သုံးထပ်ကိန်း၏ လော့ဂရစ်သမ်ဖြစ်သည်။
မြေ|ာက်လဒ် ၃. ၈၃၆၄ ကို အင်တီ လော့ဂရစ်သမ် ဇယားတွင်ကြည့်သော် ယင်း၏တန်ဖိုးမှာ ၆၈၆၁ ဖြစ်ကြောင်းကို သိရသည်။
အတိုအားဖြင့် လော့ ၁၉၃ Ó ၁. ၂၇၈၈ Ö ၃ Ó ၃. ၈၃၆၄။
အင်တီလော့ဇယားတွင် . ၈၃၆၄ ၏တန်ဖိုးကိုကြည့်၍ ရရှိသော ၆. ၈၆၁ ကို ၁ဝ၃ (ဝါ ၁ဝဝဝ )နှင့်မြေ|ာက်ပါ။
လော့နှင့် အင်တီလော့ ဇယားနှစ်ခု လုံးတွင် ခုဂဏန်းများနှင့် ယင်းတို့ထက်ငယ်သော ဒဿမဂဏန်းများသာရှိ ကြောင်းကို အမြဲသတိပြုပါ။
အထက်ပါနည်းကို ထပ်ကိန်းလက္ခဏာများဖြင့် အောက်ပါအတိုင်း ရှင်းလင်းပါအံ့။
၁၉ Ó ၁ဝÖ ၁. ၉ Ó ၁ဝ၁Ö ၁ဝဝ.၂ရ၈၈ Ó ၁ဝ၁. ၂ရ၈၈ အကျဉ်းအားဖြင့် ၁၉ Ó ၁ဝ၁. ၂ရ၈၈ ထို့ကြောင့် ၁၉၃ Ó ( ၁ဝ၁. ၂ရ၈၈ )၃ Ó ၁ဝ၂ရ၈၈Ö၃ Ó ၁ဝ၃. ၈၃၆၄ ထို့ကြောင့် ၃. ၈၃၆၄ သည် ၁၉၃ ၏လော့ဂရစ်သမ်ဖြစ်သည်။
(လော့ဂရစ်သမ်ဆိုသည်မှာ အထပ်ညွှန်းဂဏန်းဖြစ်သည်ကို အမြဲသတိပြုပါ။
) ပုစ္ဆာ။
၃၃၇၅ ၏ သုံးထပ်ကိန်းရင်းကိုရှာပါ။
၃၃၇၅ ၏ လော့ဂရစ်သမ်သည် ၃. ၅၂၈၂ဖြစ်၍ ဤဂဏန်းကို ၃ ဖြင့်စားသောအခါ သုံးထပ်ကိန်းရင်း၏ လော့ဂရစ်သမ်ဖြစ်သော (၁. ၁၇၆၁) ကို ရသည်။
ဤဂဏန်း၏တန်ဖိုးသည် အင်တီ လော့ဂရစ်သမ် ဇယားတွင် ၁၅ ဖြစ်သည်။
ထို့ကြောင့် ၃ ၃၃၇၅ ၏ အဖြေသည် ၁၅ ဖြစ်သည်။
အထပ်ညွှန်းဂဏန်း ဥပဒေများနှင့် ထပ်ကိန်းတို့ဖြင့်ရှင်းလင်းသော် အောက် ပါအတိုင်းဖြစ်သည်။
၃ ၃၃၇၅ = ၃၃၅၇၁/၃။
လော့ ၃၃၇၅ Ó လော့ (၁ဝဝဝÖ၃. ၃၇၅)Ó ၃×ဝ.၅၂၈၂ (ဇယားမှ ရသည်။
) ထိုကြောင့် ၃၃၇၅ Ó ( ၁ဝ၃. ၅၂၈၂ ) ( ထပ်ကိန်းသဘောအရ ဖြစ်သည်။
) ထိုကြောင့် ၃ ၃၃၇၅ Ó ၃၃၇၅ ၁/၃ Ó(၁ဝ၃. ၅၂၈၂)၁/၃ Ó ၁ဝ၁. ၁ရ၆၁ ထိုကြောင့် ၁. ၁၇၆၁ သည် ၃ ၃၃၃၇၅ ၏ လော့ဂရစ်သမ်ဖြစ်သည်။
၁ ကို ခေတ္တချန်၍ . ၁၇၆၁ ၏တန်ဖိုးကို အင်တီလော့ဇယားတွင်ကြည့်ပါ။
ထပ်ကိန်းတို့ဖြင့် တွက်သောနည်းသည် နားလည်မှုကို အထောက်အပံ့ပြုသော်လည်း ရှည်လျားသောကြောင့် တကယ်တွက်ချက်ရာ ၌ လော့ဂရစ်သမ်နည်းကိုသာ အောက်ပါအတိုင်း တိုက်ရိုက်အသုံးပြုရာ သည်။
ဥဒါဟရုဏ်ကား ( ၂၄= ၄၉ )။
မြန်မာ့စွယ်စုံကျမ်း၊ အတွဲ(၁၂) ကိုးကား Category:သင်္ချာ။
အင်္ဂလိပ်လူမျိုး ရူပဗေဒ ပညာရှင်ကြီး ဆာအော်လီဗာလော့ဂျ( ခရစ် ၁၈၅၁-၁၉၄ဝ )သည် ခရစ် ၁၈၅၁ ခုနှစ်၊ ဇွန် လ ၁၂ ရက်နေ့တွင် စတက်ဖို့ရှိုင်ယာနယ် ပင့်ဟားမြို့တွင်ဖွားမြင်သည်။
သူသည် မူလက ကုန်သည်လုပ်ငန်းကိုသာ လုပ်ကိုင်ရန်ရည်ရွယ်ခဲ့သော်လည်း သူ၏ သိပ္ပံပညာကိုလိုက်စားလိုသည့်ဝါသနာကို မမျိုသိပ်နိုင်လွန်းသဖြင့် ၁၈၇၂ ခုနှစ်၌ လန်ဒန်တက္ကသိုလ်သို့ ဝင်ရောက်ပညာသင်ကြားခဲ့ပြီးနောက် ၁၈၇၅ ခုနှစ်တွင် ဗက်ဖို့ကော်လိပ်ကျောင်း၌ ဒဿနိကဗေဒကထိကအဖြစ် ခန့်ထားခြင်းကိုခံခဲ့ရလေသည်။
၁၈၇၉ ခုနှစ်တွင် လန်ဒန်တက္ကသိုလ်၌ အသုံးချမှု သင်္ချာပညာလက်ထောက်ပါမောက္ခဖြစ်လာ၍ နောက်နှစ်နှစ်အကြာ အသက် ၃ဝ အရွယ်တွင် လီဗာပူးတက္ကသိုလ်၌ ရူပဗေဒပါမောက္ခအဖြစ် ခန့်ထားခြင်းခံခဲ့ရသည်။
၁၉ဝဝ ပြည့်နှစ်တိုင်အောင် ထိုအလုပ်တွင် တည်မြဲခဲ့၍ ထို့နောက်တွင် ဗာမင်ဂမ်တက္ကသိုလ်ကျောင်းအုပ်ကြီးအဖြစ် ခန့်ထားခြင်း ခံခဲ့ရလေသည်။
သူ၏ သုတေသနလုပ်ငန်းများမှာ များသောအားဖြင့် လျှပ်စစ်ဓာတ်နှင့် စပ်လျဉ်းသော ပညာရပ်များနှင့် သက်ဆိုင်ခဲ့သည်။
သူစုံစမ်းရှာဖွေခဲ့သည့်ပညာရပ်များမှာ လျှပ်ပြက်ခြင်း၊ လျှပ်စီးကြောင့် မြူထူတို့ ကွဲပြားလွင့်စဉ်ခြင်း၊ ဝိုင်ယာလက် လွှင့်ခြင်း၊ လျှပ်စစ်ဓာတ်လှိုင်းများအကြောင်း စသည်တို့နှင့်သက်ဆိုင်သော ပညာရပ်များဖြစ်၏။
သူ၏ ဝိုင်ယာလက်လွှင့်ခြင်းနှင့်စပ်လျဉ်း၍ တွေ့ရှိမှုများမှာ လွန်စွာအရေးကြီးသောကြောင့် လော့ ကယ်လဗင်က ဝိုင်ယာလက်အသံလွှင့်ခြင်း ပညာနှင့်စပ်လျဉ်း၍ အခြားသိပ္ပံ ပညာရှင်ကြီးများဖြစ်သော ဟက်ဇနှင့် မက်ဆွဲတို့၏ အမည်များနှင့်အတူ လော့ဂျ၏အမည်ကိုလည်း မှတ်တမ်းတင်ထားသင့်သည်ဟု ပြောဆိုခဲ့လေသည်။
၁၉ဝ၂ ခုနှစ်တွင် လော့ဂျသည် ဆာဘွဲ့ပေးအပ်ခြင်းကို ခံခဲ့ရ၍ ထိုနှစ်တွင်ပင် အက်(ဖ) အာ အက်(စ) ဘွဲ့ကို ရရှိခဲ့၏။
၁၉၁၉ ခုနှစ်တွင် တော်ဝင်အနုပညာအသင်းကြီးက လော့ဂျ၏ဝိုင်ယာလက်ပညာနှင့် သက်ဆိုင်သော ရှေ့ပြေးလုပ်ငန်းများအတွက် 'အဲလဗက်' ရွှေတံဆိပ်ဆုဖြင့် ချီးမြှောက်ခြင်းကိုခံခဲ့ရလေသည်။
ထို့အပြင် ဗြိတိသျှအစည်းအရုံးကြီးနှင့် အခြားသော ရူပဗေဒဆိုင်ရာအဖွဲ့အစည်း အများအပြားတို့တွင်လည်း ဥက္ကဋ္ဌအဖြစ် တင်မြှောက်ခြင်းခံခဲ့ရလေသည်။
၁၉၁၉ ခုနှစ်တွင် လော့ဂျသည် ဗာလင်ဂမ် တက္ကသိုလ် ကျောင်းအုပ်ကြီးရာထူးမှ အငြိမ်းစားယူခဲ့၍ နောက်နှစ်တွင် အမေရိကတိုက်သို့ လှည့်လည်ကာ သိပ္ပံပညာရပ်များအကြောင်းကို ဟော ပြောခဲ့လေသည်။
ဆာလော့ဂျသည် သိပ္ပံပါရဂူကြီးတစ်ဦးပင်ဖြစ်သော်လည်း ဝိညာဉ် နှင့်စပ်ဆိုင်သော ပညာရပ်များ၌ လွန်စွာစိတ်ပါဝင်စားကာ ၁၉၁ဝ ပြည့်နှစ်မှ အစပြုကာ ဝိညာဉ်များနှင့်ဆိုင်သောပညာများနှင့် စပ်လျဉ်း၍ ထင်ပေါ်ကျော် စောခဲ့လေသည်။
သူသည် သေသူ၏ဝိညာဉ်နှင့် ဆက်သွယ်မှု၌ လွန်စွာ ယုံကြည်သက်ဝင်၍ သိပ္ပံပညာရှင်နှင့် ဘာသာရေးကိုလည်း ညီညွတ်စေရန် ကြိုးပမ်းအားထုတ်ခဲ့၏။
ဆာလော့ဂျသည် သူ၏အလုပ်များကြားထဲကပင် သိပ္ပံပညာနှင့်စပ်ဆိုင်သော စာအုပ်စာတမ်းမြောက်မြားစွာကို ရေးသားထုတ် ဝေခဲ့သည်။
ထိုစာအုပ်စာတန်းများထဲတွင် ဝိညာဉ်ပညာနှင့်ဆိုင်သည့် စာအုပ် များအပြင် ရေလေးတစ်ဗစ်တီ အကြောင်း၊ အီသာ အကြောင်း စသောသိပ္ပံပညာ စာအုပ်စာတန်းများပါဝင်လေသည်။
မြန်မာ့စွယ်စုံကျမ်း၊ အတွဲ(၁၂) ကိုးကား Category:ရူပဗေဒ ပညာရှင်များ။
ဘေးကျား ခွေးအ (Side-striped Jackal) သိပ္ပံအမည် ("Lupulella adustus") သည် ခွေးအ မျိုးစိတ်တစ်မျိုးဖြစ်ပြီး အာဖရိက အလယ်ပိုင်း နှင့် တောင်ပိုင်းတွင် ကျင်လည်ကျက်စားလေ့ ရှိသည်။
သူ၏ ညီအစ်ကိုတော် ပို၍ အရွယ်ငယ်သော ကျောမည်း ခွေးအများကဲ့သို့ လွင်ပြင်များတွင် နေထိုင်လေ့ မရှိဘဲ သစ်တောများနှင့် ဆူးခြုံတောများ ရှိရာဒေသများတွင် နေထိုင်တတ်ကြသည်။
ကျောမည်းခွေးအ (Black-backed Jackal) သိပ္ပံအမည် ("Lupulella mesomelas") ကို ငွေကျောကုန်းခွေးအ သို့မဟုတ် ခွေးအနီ ဟုလည်း ခေါ်ဆိုလေ့ ရှိကြသည်။
ခွေးအ မျိုးစိတ်တစ်မျိုးဖြစ်ပြီး အာဖရိကတိုက်အတွင်း ကီလိုမီတာ ၉၀၀ မျှ ဝေးသော ဒေသနှစ်ခုတွင် တကွဲတပြား တွေ့ရှိရသည်။
ပထမဒေသမှာ တိုက်ကြီး၏ တောင်ဘက်ပိုင်းဖြစ်ပြီး တောင်အာဖရိက၊ နမီးဘီးယား၊ ဘော့ဆွာနာ၊ ဇင်ဘာဘွေ တို့ ပါဝင်သည်။
အခြားဒေသ တစ်ခုမှာ အရှေ့ဘက် ကမ်းရိုးတန်း တလျှောက်တွင် ဖြစ်ပြီး ကင်ညာ၊ ဆိုမာလီယာ နှင့် အီသီယိုးပီးယားတို့ ပါဝင်သည်။
ပတ်ဝန်းကျင် အပြောင်းအလဲကို လက်ခံနိုင်မှု နှင့် နေရာ အနှံ့အပြား ရှိမှုတို့ကြောင့် နိုင်ငံတကာ တောရိုင်းတိရစ္ဆာန် စောင့်ရှောက်ရေး အဖွဲ့က မျိုးသုဉ်းရန် စိုးရိမ်ရေမှတ် အနိမ့်ဆုံး သတ္တဝါ အဖြစ်သတ်မှတ်ထားသည်။
သို့သော်လည်း ထိုခွေးအများကို ကျွဲနွားများအား တိုက်ခိုက်သူ နှင့် ခွေးရူးရောဂါ ဖြန့်ဖြူးသူ အနေနှင့် လိုက်လံ သတ်ဖြတ်လေ့ ရှိကြသည်။
ကျောက်ဖြစ်ရုပ်ကြွင်းများ အရ ကျောမည်းခွေးအသည် ခွေးမျိုးရင်းဝင် သတ္တဝါများတွင် ရှေးအကျဆုံး တည်ရှိခဲ့သော သတ္တဝါ အဖြစ် တွေ့ရသည်။
ကိုးကား ကဏ္ဍ:ခွေးမျိုးရင်းဝင် တိရစ္ဆာန်များ Category:တောင်အာဖရိကနိုင်ငံတွင် တွေ့ရသော နို့တိုက်သတ္တဝါများ Category:နမီးဘီးယားနိုင်ငံတွင် တွေ့ရသော နို့တိုက်သတ္တဝါများ Category:ဘော့ဆွာနာနိုင်ငံတွင် တွေ့ရသော နို့တိုက်သတ္တဝါများ Category:ဇင်ဘာဘွေနိုင်ငံတွင် တွေ့ရသော နို့တိုက်သတ္တဝါများ Category:ကင်ညာနိုင်ငံတွင် တွေ့ရသော နို့တိုက်သတ္တဝါများ Category:ဆိုမာလီယာနိုင်ငံတွင် တွေ့ရသော နို့တိုက်သတ္တဝါများ Category:အီသီယိုးပီးယားနိုင်ငံတွင် တွေ့ရသော နို့တိုက်သတ္တဝါများ။
တောခွေး (dhole ) သိပ္ပံအမည် (Cuon alpinus) သည် အရှေ့တောင်အာရှတွင် တွေ့ရသော ခွေးမျိုးရင်းဝင် တိရစ္ဆာန်တစ်မျိုး ဖြစ်သည်။
တောခွေးများကို နိုင်ငံတကာ တောရိုင်းတိရစ္ဆာန် စောင့်ရှောက်ရေး အဖွဲ့က မျိုးသုဉ်းရန် စိုးရိမ်ရသော သတ္တဝါ စာရင်းတွင် ထည့်သွင်းထားသည်။
နေထိုင်ကျက်စားရာ စားကျက်များ နည်းပါးလာခြင်း၊ တောခွေးများ အမဲလိုက်ရန် သားကောင် ရှားပါးလာခြင်း၊ အခြားသော အမဲလိုက် သတ္တဝါများနှင့် အပြိုင်အဆိုင်များခြင်း၊ လူတို့ လိုက်လံ သတ်ဖြတ်ခြင်း၊ အိမ်မွေးခွေးများမှ ရောဂါများ ကူးစက်ပြန့်ပွားခြင်း တို့ကြောင့် ဖြစ်သည်။
ကိုးကား ကဏ္ဍ:တောင်အာရှတွင် တွေ့ရသော နို့တိုက်သတ္တဝါများ ကဏ္ဍ:အရှေ့တောင်အာရှတွင် တွေ့ရသော နို့တိုက်သတ္တဝါများ ကဏ္ဍ:ခွေးမျိုးရင်းဝင် တိရစ္ဆာန်များ။
လော်ရယ်ပင်သည် ဖုံးမသိန်ပင်နှင့် ဖုံးမသိန်ကဲ့သို့ အနံ့မွှေးကြိုင်သော အခြားအပင်မျိုးတို့နှင့်အတူ လော်ရေးစီအီး မျိုးရင်း တွင်ပါဝင်၍ ယင်း၏ ရုက္ခဗေဒအမည်မှာ လော်ရပ်နိုဗီလစ်ဖြစ်သည်။
လော်ရယ်ပင်သည် အမြဲစိမ်းလန်းသောအပင်မျိုးဖြစ်၍ တခါတရံအမြင့်ပေ ၃ဝ ကျော်ကျော်ရှိတတ်သော်လည်း အပင်ကြီးမျိုးထဲကမဟုတ်ပေ။
ပင်စည် တဖြောင့်တည်း မတ်၍ တက်သွားခြင်းမျိုးမဟုတ်ဘဲ ရှည်လျားသော အကိုင်းအခက်များဖြာ၍ ထွက်လေ့ရှိသည်။
လော်ရယ်ပင် အမျိုးမျိုးရှိသည့်အနက် အချို့မှာ ချုံပင်မျိုးဖြစ်သည်။
အချို့သော လော်ရယ်ပင်မှအရွက်မှာ အနေတော် အရွယ်ရှိ၍ အဖျားချွန်ပြီးလျှင် ဘေးတလျှောက်တွင် လှိုင်းထနေသည်။
အရွက်များမှ အသီးများတစ်လုံးချင်းသော်လည်းကောင်း၊ နှစ်လုံးပြူးသော်လည်းကောင်း ထွက်၍သီးကြသည်။
လူသိများသော လော်ရယ်ပင်များမှ အရွက်များမှာမူ အရွယ်ကြီး၍အရောင်လက်နေသည်။
အရွက်ဘေး တလျှောက်တွင် လှိုင်းထခြင်းမရှိဘဲ တညီတညာတည်းရှိသည်။
အပွင့်များနှင့် အသီးများသည် အခိုင်လိုက်ပွင့်ကြသည်။
လော်ရယ်ပင်၏ မူလပေါက်ရာအရပ်မှာ မြေထဲပင်လယ်ဒေသဖြစ် ၍ ထိုမှတဆင့် အခြားတိုင်းနိုင်ငံတို့သို့ ယူဆောင်စိုက်ပျိုးကြသည်။
အင်္ဂလန် စသောအချို့ဒေသတို့တွင် လော်ရယ်ချုံပင်မျိုးကို စည်များတွင်ပျိုး၍ အလှစိုက်ပျိုးကြသည်။
လော်ရယ်အသီးနှင့် အခြားအစိတ်အပိုင်းများမှ မွှေး ကြိုင်သော လော်ရယ်ဆီကိုပေါင်းတင်၍ ထုတ်ယူပြီးလျှင် ရေမွှေးပြုလုပ်ရာ၌ အသုံးပြုကြသည်။
အရွက်ခြောက်များကို ကရဝေးရွက်အခြောက်များကဲ့သို့ ဟင်းခတ်အမွှေးအကြိုင်အဖြစ်ဖြင့် အသုံးပြုကြသည်။
ဘယဆေးဖော်စပ်ရာ၌လည်း လော်ရယ်အသီးနှင့် အရွက်များပါဝင်သည်။
ရှေးခေတ်ဂရိလူမျိုးတို့သည် ထင်ရှားထူးချွန်သော တပ်မတော်သားများ၊ အားကစားသမားများ၊ စာပေသမားများအား ဂုဏ်ပြုရာတွင် လော်ရယ်ပန်းခွေများဖြင့် ချီးမြှင့်ကြသည်။
လော်ရယ်ပန်းခွေကို ဂုဏ်ပြုခံရသူ၏ ဦး ခေါင်းတွင် သရဖူဆောင်းပေးသကဲ့သို့ စွပ်ပေးလိုက်ခြင်းအားဖြင့် သူ၏ စွမ်းရည်ကို အသိအမှတ်ပြုလေသည်။
လော်ရယ်ပင်အသားသည် မာ၍ ကျစ် ပြီးလျှင် အရောင်အဆင်းကောင်းသော်လည်း အပင်ငယ်သောကြောင့် တန်ဖိုး ရှိတန်သလောက်မရှိချေ။
thumb|မြန်မာပြည်ကို ပြန်သွားခြင်း (ရုပ်ရှင်) မြန်မာပြည်ကို ပြန်သွားခြင်း(Return to Burma) ရုပ်ရှင်ဇာတ်ကားသည် မီဒီဇက်(Midi Zhao) အမည်ရှိ မြန်မာနိုင်ငံဖွား တရုတ်အမျိုးသားတစ်ဦးဖြစ်သူ ရိုက်ကူးထားသော ဇာတ်ကားဖြစ်သည်။
တရုတ်အမျိုးသား ဒါရိုက်တာသည် မြန်မာနိုင်ငံတွင် မွေးဖွားပြီး အသက် ၁၆ နှစ်အရွယ်၌ ထိုင်ဝမ်နိုင်ငံကို ပညာသင်ကြားရန် ထွက်ခွာသွားခဲ့သည်။
သူ့၏ မြန်မာနာမည်မှာ သိင်္ခမင်းလွင် ဖြစ်ပြီး အသက် ၂၈ နှစ်အရွယ်ဖြစ်သည်။
ပန်းချီဒီဇိုင်းပညာနှင့် ရုပ်ရှင်ပညာရပ်တွေ လေ့လာပြီး ဇာတ်လမ်းတို ဇာတ်လမ်းရှည်တွေ ဖန်တီးရိုက်ကူးနေသူဖြစ်သည်။
thumb| ဒါရိုက်တာ မီဒီဇက်(ခ) သိင်္ခမင်းလွင် မြန်မာနိုင်ငံအတွင်းမှာ လျှို့ဝှက်ရိုက်ကူးခဲ့သော ထိုဇာတ်ကားသည် နှစ်ပေါင်းများစွာ ခွဲခွာလာခဲ့တဲ့ မွေးဇာတိနိုင်ငံကို ပြန်သွားသော ရွှေ့ပြောင်း အလုပ်သမား လူငယ်တယောက် သူထင်ထားသလို တိုင်းပြည်မှာ ဘာအပြောင်းအလဲမှ ထူးထူးခြားခြား မရှိတာကို တွေ့လိုက်ရတဲ့ အကြောင်း ဇာတ်လမ်းဖွဲ့ပြီး ရိုက်ကူးထားခြင်းဖြစ်သည်။
ထိုဇာတ်ကား၏ ရိုက်ကွက် ၉ဝ ရာခိုင်နှုန်းကို မြန်မာနိုင်ငံတွင်းမှာ ရိုက်ကူးခဲ့ခြင်း ဖြစ်သော်လည်း စစ်တပ်နှင့် ရဲများ၏ နှောင့်ယှက်မှုကို ရှောင်ရှားရန်အတွက် သိုသိုသိပ်သိပ်နှင့် နှစ်ပတ်အတွင်း အပြီးရိုက်ကူးခဲ့ရသည်။
တောင်ကိုရီးယားနိုင်ငံတွင် ကျင်းပနေသည့်ပူဆန်း နိုင်ငံတကာရုပ်ရှင်ပွဲတော်၏ ၂ဝ၁၁-ခုနှစ်အတွင်း ရိုက်ကူးထုတ်လုပ်ခဲ့သော ရုပ်ရှင်ဇာတ်ကားများထဲမှ ဆန်ခါတင် ဇာတ်ကား (၁၃)ခုစာရင်းမှာ ပါဝင်နေသည်။
မြန်မာ့ ဒီမိုကရေစီခေါင်းဆောင် ဒေါ်အောင်ဆန်းစုကြည်၏ ဘဝဇာတ်ကြောင်းကို ပြင်သစ် ဒါရိုက်တာ လု-ဘဲင်ဆင် (Luc Besson) ရိုက်ကူးထားသော သူမ(The Lady) ရုပ်ရှင် ဇာတ်ကားလည်း တစ်ကားအပါအဝင် ဖြစ်ပေသည်။
ပူဆန်း နိုင်ငံတကာ ရုပ်ရှင်ပွဲတော် မှာ တောင်ကိုရီးယားနိုင်ငံတွင် ကျင်းပပြုလုပ်သော အာရှတိုက်၏ အကြီးကျယ်ဆုံး ရုပ်ရှင်ပွဲတော်ဖြစ်ပြီး ထိုပွဲတော်တွင် နိုင်ငံပေါင်း (၇ဝ)မှ ရုပ်ရှင်ကားများ ပြသခဲ့ပြီး ရွေးချယ်ခြင်းဖြစ်သည်။
တစ်နှစ်အတွင်း ရိုက်ကူးထုတ်လုပ်ခဲ့သော ဇာတ်ကားများထဲမှ အကောင်းဆုံးကားများကို ရွေးချယ်ပြီး (New Currents) ရေစီးကြာင်းသစ် အမည်ရှိဆုကို ချီးမြှင့်သည်။
၂ဝ၁၁-ခုနှစ် အတွင်း ရိုက်ကူးထုတ်လုပ်ခဲ့သော ဇာတ်ကားများထဲတွင် မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည်၏ ဘဝဇာတ်ကြောင်းကို ပြင်သစ် ဒါရိုက်တာ လု-ဘဲင်ဆင် (Luc Besson) ရိုက်ကူးထားသော သူမ(The Lady) ရုပ်ရှင်ဇာတ်ကားနှင့် တရုတ်အမျိုးသား ဒါရိုက်တာ “မီဒီကျောက် (Midi Zhao) ရိုက်ကူးထားသော မြန်မာပြည်ကို ပြန်သွားခြင်း(Return to Burma) ရုပ်ရှင်ဇာတ်ကားတို့ ပါဝင်ပေသည်။
thumb|အန်ဒရူး ဗိုနာလော ဗြိတိသျှနိုင်ငံပြု သုခမိန်ကြီး အန်ဒရူး ဗိုနာလောသည် ကနေဒါနိုင်ငံ နယူးဗရန်း ဇွစ်မြို့၌ ၁၈၅၈ ခုနှစ် စက်တင်ဘာလ ၁၆ ရက်နေ့တွင် ဖွားမြင်သည်။
လော ၁၂ နှစ်သားအရွယ်ခန့်ကပင် စကော့တလန်ပြည်သို့ ရောက်လာ၍ ဂလပ်စဂို အထက်တန်းကျောင်းတွင်စ၍ ပညာသင်ယူသည်။
ပညာပြည့်စုံသောအခါ သံနှင့် ဘဏ်လုပ်ငန်းများကို စတင်လုပ်ကိုင်ခဲ့၏။
သူသည် ၁၈၉၁ ခုနှစ်က အင်နီပစ်ကရင်နှင့် အိမ်ထောင်ပြုခဲ့၍ ဇနီးသည်မှာ ၁၉ဝ၉ ခုနှစ်တွင် သေဆုံးခဲ့၏။
၁၉ဝဝ ပြည့်နှစ်တွင် ဂလပ်စဂိုနယ်ဆိုင်ရာ ဗလက်ဖရိုင်ယာမြို့နယ်မှ ကွန်ဆားဗတစ်ပါတီဝင် လွှတ်တော်အမတ်အဖြစ် ရွေးကောက်တင်မြှောက်ခြင်းခံရသည်။
၁၉၁၁ ခုနှစ်တွင် ကွန်ဆားဗတစ်ပါတီ၏ ခေါင်းဆောင် ဖြစ်လာသည်။
ပထမကမ္ဘာစစ်အတွင်းကဖွဲ့စည်းသော အက်စကွစ်၏ ညွှန့်ပေါင်းအစိုးရအဖွဲ့တွင်ပါဝင်ခဲ့ရ၏။
ဗိုနာလောသည် အပြောသမားမဟုတ်၊ အလုပ်သမားဖြစ်လေသည်။
တိုင်းပြည်ကောင်းစားရေးအတွက် မည်သည့်ကိစ္စကိုမဆို ကိုယ်ကျိုးမငဲ့ကွက်ဘဲစိတ်ရောကိုယ်ပါ ဆောင်ရွက်လေ့ရှိသည်။
မှတ်ဉာဏ် ကောင်းလှသည်ဟုလည်း ကျော်ကြား၏။
လွှတ်တော်၌ စကားပြောရန်ကိစ္စရှိလျှင် စာရွက်စာတမ်းမကိုင်ဘဲ နှုတ်တိုက်ပြောသွားနိုင်သူဖြစ်သည်။
စကားပြောသည့်အခါတွင် မိမိ အမှန်တကယ်မဆောင်ရွက်နိုင်သည့်ကိစ္စများ၊ မသေချာသောကိစ္စများကို မည်သည့်အခါမျှ ထည့်သွင်းပြောဆိုခြင်းမပြုချေ။
ဗိုနာသည် ၁၉ဝ၂ ခုနှစ်အထိ ကူးသန်းရောင်းဝယ်ရေးဆိုင်ရာ ဘုတ်အဖွဲ့၏ ပါလီမန်အတွင်းဝန်အဖြစ်ဆောင်ရွက်ရလေသည်။
၁၉၁၅ - ၁၆ ခုနှစ်တွင် ကိုလိုနီဆိုင်ရာ အတွင်းဝန်အဖြစ် ခန့် ထားခြင်းခံရပြန်လေသည်။